钦定古今图书集成/理学汇编/学行典/第105卷 > 王阳明集 > 《答友人问》
## 钦定古今图书集成/理学汇编/学行典/第105卷 > 王阳明集 > 《答友人问》

问：“自来先儒皆以学问思辨属知，而以笃行属行，分明是两截事。今先生独谓知行合一，不能无疑。”

曰：“此事吾已言之屡屡。凡谓之行者，只是著实去做
这件事。若著实做学问思辨的工夫，则学问思辨亦
便是行矣。学是学做这件事，问是问做这件事，思辨
是思辨做这件事，则行亦便是学问思辨矣。若谓学
问思辨之然后去行，却如何悬空先去学问思辨得
行时，又如何去得个学问思辨的事？行之明觉精察处便是知，知之真切笃实处便是行。若行而不能精
察明觉，便是冥行，便是学，而不思则罔，所以必须说
个知；知而不能真切笃实，便是妄想，便是思；而不学
则殆，所以必须说个行。元来只是一个工夫。凡古人
说知行，皆是就一个工夫上补偏救弊说，不似今人
截然分作两件事做。某今说知行合一”，虽亦是就今
时补偏救弊说，然知行体段，亦本来如是。吾契但著
实就身心上体履，当下便自知得。今却只从言语文
义上窥测，所以牵制支离，转说转糊涂，正是不能知
行合一之弊耳。